open-index/open-wikipedia-markdown huggingface dataset:
קודי ג'ונסון

**קודי דניאל ג'ונסון** (באנגלית: **Cody Daniel Johnson**; נולד ב-21 במאי 1987) הוא זמר-יוצר אמריקאי.

## ביוגרפיה
קודי דניאל ג'ונסון, הידוע גם בשם "CoJo", נולד וגדל במזרח טקסס על ידי הוריו, שילה וקארל ג'ונסון. ג'ונסון החל לנגן בגיל 12.

בשנת 2006, הוא הקים את להקת קודי ג'ונסון עם אביו, קארל, והמתופף נתן רידי. יחד הם הקליטו אלבום, Black and White Label. באותה השנה, הלהקה הוסיפה נגן גיטרה, מאט רוג'רס, והקליטה אלבום הופעה, Live and Rocking בהאנטסוויל. לאחר יציאת האלבום, אביו של ג'ונסון פרש מהלהקה.

עד שנת 2009, דני סלינס הצטרף ללהקה כנגן בס. אלבומם, Six Strings One Dream, יצא בספטמבר 2009. לאחר יציאת האלבום, הלהקה צירפה את כריס וויטן ככנר ואת ג'ף סמית' כגיטריסט. ג'ודי ברטולה החליפה את וויטן בכינור ב-2010.

אלבומו הבא של ג'ונסון, A Different Day, יצא בשנת 2011. באותה השנה, ג'ונסון עזב את עבודתו במשרד המשפטים של טקסס כדי להתמקד במוזיקה במשרה מלאה. הוא שיתף פעולה עם קייל פארק בשנת 2012 בסיבוב ההופעות של Dancin' and Drinkin'. כמו כן בשנת 2012, הלהקה של ג'ונסון, המורכבת כעת מרידי, סמית', ברטולה והבסיסט ג'ואי פרוסקי, שינתה את שמם ל-Rockin' CJB's.

אלבומו החמישי של ג'ונסון, Cowboy Like Me, יצא ב-14 בינואר 2014. האלבום היה השני של ג'ונסון שהפיק טרנט ווילמון. הוא נמכר ב-8,000 עותקים בשבוע הראשון ליציאתו, והגיע למקום ה-25 במצעד אלבומי הקאנטרי המובילים של בילבורד ובמקום ה-33 בבילבורד 200. נכון לשנת 2014, הלהקה של ג'ונסון כללה את סמית', ברטולה, פרוסקי והמתופף מיילס סטון.

האלבום השישי, Gotta Be Me, יצא ב-5 באוגוסט 2016. האלבום הגיע למקום ה-11 במצעד הבילבורד 200, ולמקום השני במצעד אלבומי הקאנטרי, ומכר כ-23,000 עותקים בארצות הברית בשבוע הראשון שלו.

אלבומו השביעי של ג'ונסון, Ain't Nothin' to It, יצא ב-18 בינואר 2019. הוא כולל את הסינגל "On My Way to You", שהוא הלהיט הראשון שלו במצעד הקאנטרי איירפליי. האלבום והסינגל שוחררו שניהם תחת הוצאת וורנר נאשוויל. בשנת 2019, ג'ונסון שיתף פעולה עם ברוקס אנד דאן בגרסה חדשה לשיר הלהיט שלהם "Red Dirt Road" המופיע באלבומם Reboot.

אלבומו השמיני של ג'ונסון, Human: The Double Album, יצא באוקטובר 2021.

## דיסקוגרפיה
### אלבומים
* 2006: *Black and White Label*
* 2007: *Live and Rocking*
* 2009: *Six Strings One Dream*
* 2011: *A Different Day*
* 2014: *[[Cowboy Like Me (אלבום)|Cowboy Like Me]]*
* 2016: *[[Gotta Be Me]]*
* 2019: *[[Ain't Nothin' to It]]*
* 2021: **

### סינגלים
* 2013: "Dance Her Home"
* 2016: "With You I Am"
* 2017: "Wild as You"
* 2018: "On My Way to You"
* 2019: "Nothin' on You"
* 2020: "Dear Rodeo" (בהשתתפות ריבה מקנטייר)
* 2021: "'Til You Can't"
* 2022: "By Your Grace"
* 2022: "Human"

## פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ילידי טקסס
קטגוריה:אמני וורנר רקורדס
קטגוריה:זמרי-יוצרי קאנטרי אמריקאים
קטגוריה:אמריקאים שנולדו ב-1987
רחל שליט-מרכוס

**רחל שליט-מרקוס** (בגרמנית: **Rahel Szalit-Marcus**; 2 ביולי 1888 – אוגוסט 1942) הייתה אמנית ומאיירת יהודייה. היא הייתה ציירת וגרפיקאית הידועה באיוריה הליתוגרפיים. היא יצרה ציורי שמן, בצבעי מים ורישומים (בדיו, פסטל וגיר), והחלה להציג את ציוריה בסביבות 1920. בתחילת שנות ה-20 היא איירה ספרים ותיקי הדפסה, שרובם שרדו. בסוף שנות ה-20 ותחילת שנות ה-30, היא המשיכה לצייר, ואיוריה הופיעו בכתבי עת רבים. היא נולדה בטלז שבמחוז קובנה בליטא, אז חלק מהאימפריה הרוסית. היא הייתה פעילה בברלין בתקופת רפובליקת ויימאר ובפריז בשנות ה-30. היא נודעה בעיקר בזכות איוריה של נושאים יהודיים במזרח אירופה. שליט-מרקוס נספתה באושוויץ באוגוסט 1942.

## קורות חיים
רחל מרקוס בילתה את שנות ילדותה המאוחרות בלודז' ולבסוף קיבלה אזרחות פולנית. היא הייתה דוברת יידיש כשפת אם, למדה גם פולנית, גרמנית וצרפתית. בשנת 1910 עברה מלודז' למינכן כדי ללמוד אמנות. שם התיידדה עם האמנים אנרי אפשטיין ומרסל סלודסקי. היא גם למדה בפריז ובלונדון. היא הייתה נשואה לשחקן יוליוס שליט משנת 1915 ועד מותו בהתאבדות ב-1919.

רחל שליט-מרקוס התגוררה בברלין מ-1916 עד 1933, ומשנת 1921 ואילך התגוררה ב-Stübbenstrasse 3 בשנברג. היא החלה לאייר תחת השם רחל שליט החל מאמצע שנות ה-20. יצירתה הופיעה במספר תערוכות של ההזצסיון הברלינאי, תנועת אמנות גרמנית שהוקמה בתחילת המאה. שליט הכירה את האמנים האקספרסיוניסטים היהודים לודוויג מידנר ויעקב שטיינהרדט, וזכתה בין היתר לתמיכתם של היסטוריונים לאמנות קרל שוורץ ורחל וישניצר. שליט בילתה בבתי קפה ידועים שפקדו אותם אמנים ומהגרים. היא יצרה קשרים עם אינטלקטואלים כמו הסופרת הפולנית-גרמנית אלאונורה קלקובסקה. הדימויים הליטוגרפיים של שליט הושוו לעיתים לעבודתה של קתה קולוויץ.

כחברה פעילה באגודת האמניות בברלין החל משנת 1927, שליט הציגה את ציוריה ועבודות אחרות לצד אמניות ידועות כמו קתה קולביץ, לוטה לזרשטיין, ג'ולי וולפטורן, קתה מינצר-נוימן וגרטה צ'אקי-קופוני. היא התפרסמה לאחר שהציגה ציור עטור פרסים בתערוכה Die Frau von Heute בשנת 1929.

שליט ברחה לצרפת לאחר עליית הנאצים לשלטון בגרמניה ב-1933. היא התגוררה במונפרנאס, שם הייתה קשורה לאסכולת פריז. ביוני 1935, היא הציגה תערוכת יחיד בגלריה זבורובסקי (נוסדה על ידי ליאופולד זבורובסקי), ונשארה ליצור בפריז עד 1939.

ביולי 1942 בעת גירוש היהודים מפריז, נעצרה שליט-מרקוס וגורשה לאושוויץ באוגוסט 1942. הסטודיו שלה בפריז נשדד, ורבות מיצירותיה המקוריות נהרסו או אבדו.

### יצירות ששרדו: ספרים מאוירים ותיקי דפוס

## גלריה

קובץ:Rachel Szalit-Marcus - Hebrew melodies, 1923.jpg|"ניגונים עבריים", 1923
קובץ:Rachel Szalit-Marcus Mentshelekh un stsenes 010.jpg|"מוטל בן פייסי החזן", 1922
קובץ:Rachel Szalit-Marcus Die Schaffenden 010.jpg|"גמל במדבר", 1926


## קישורים חיצוניים

## הערות שוליים

קטגוריה:ציירים מודרניים
קטגוריה:אמנים אקספרסיוניסטים
קטגוריה:ציירות יהודיות צרפתיות
קטגוריה:מאיירים יהודים
קטגוריה:ציירות יהודיות פולניות
קטגוריה:ציירות יהודיות גרמניות
קטגוריה:יהודים ליטאים
קטגוריה:נספים במחנה ההשמדה אושוויץ
קטגוריה:פולניות שנולדו ב-1894
קטגוריה:פולנים שנולדו ב-1894
קטגוריה:פולנים שנפטרו ב-1942
קטגוריה:פולניות שנפטרו ב-1942
דבורה ביטון

**דבורה (דבי) ביטון** (נולדה ב-25 ביוני 1965, כ"ה בסיוון ה'תשכ"ה) היא חברת כנסת מטעם מפלגת יש עתיד. לפני כניסתה לפוליטיקה הייתה עורכת דין שייצגה נוער וקטינים בסיכון ושימשה אפוטרופוס לכשרות משפטית מטעם הסיוע המשפטי במחוז דרום.

## ביוגרפיה
[ממוזער|ביטון על רקע [משכן הכנסת]]
ביטון היא בתם הבכורה של שרה ומסעוד אסולין, יוצאי מרוקו שעלו לישראל בשנת 1965 ובנו את ביתם בשדרות. היא למדה בבית הספר היסודי "שקמים" ובתיכון הממלכתי ע"ש גוטוירט, במגמת סיעוד מסמ"ת. עם תום לימודיה שירתה כאחות חיילת במחלקה פנימית ב׳ בבית חולים ברזילי באשקלון.

לאחר שחרורה מצה"ל בתחילת שנות ה-90, עבדה כאשת מכירות ביורוקום-נוקיה. בהמשך, עבדה כאשת מכירות במי עדן. לאחר מכן, הקימה חברת כוח אדם, העסיקה כ-500 עובדים, ושימשה בה מנכ"לית. לאחר מספר שנים, מכרה את החברה.

בשנת 2008 הוסמכה כעורכת דין. היא בעלת תואר שני במשפטים מהקריה האקדמית אונו. משנת 2008 עד בחירתה לכנסת ה-25 פעלה ביטון כעורכת דין מטעם הסיוע המשפטי במחוז דרום. היא ייצגה נוער בסיכון, שימשה אפוטרופוס לדין בכשרות משפטית, ייצגה הורים שילדיהם הוצאו מהבית לחלופין למשפחות אומנה וכמו כן, ייצגה בגירושין ופעלה כמגשרת מוסמכת.

### פעילותה הפוליטית
ביטון התמודדה לראשות העיר שדרות בשנת 2013, אך לא נבחרה. היא הובילה מעל עשור את מטה "יש עתיד" בשדרות, והוצבה במקומות סמליים (34–37) ברשימת המפלגה לכנסת מאז הקמתה. לפני חיבור מפלגות "יש עתיד" ו"חוסן לישראל", הוצבה ביטון במקום ה-21 ברשימת "יש עתיד" בבחירות לכנסת העשרים ואחת. עם חיבור הרשימות, הוצבה ביטון במקום ה-47 ובהמשך, במקום ה-49 כשרצה במסגרת רשימת "כחול לבן". לקראת הבחירות לכנסת העשרים וחמש הוצבה במקום ה-21 ברשימה, וב-15 בנובמבר 2022 הושבעה כחברת כנסת.

ביטון קיבלה את הובלת "קהילת המיוחדים", קהילה שהוקמה על ידי הורים פעילי המפלגה, במטרה לקדם זכויות לקהילה. היא חברה קבועה בוועדת העבודה והרווחה, הוועדה המיוחדת לזכויות הילד, והוועדה המיוחדת לצמצום פערים חברתיים בפריפריה. בנוסף, פועלת ביטון כיושבת ראש השדולות הבאות: שדולת קידום רווחת קטינים במצבי סיכון, שדולת זכויות אנשים עם מוגבלויות, שדולת זכויות נפגעי עבירה, שדולת פיתוח וחיזוק הנגב והגליל, שדולת עוטף עזה, והשדולה לחיזוק תושבי קווי העימות.

במסגרת כהונתה כחברת כנסת קידמה וחוקקה את החוקים הבאים:
* תיקון לחוק הירושה, המונע מקרים בהם מי שהואשם ברצח בן או בת זוגו גם נהנה מחלקו היחסי בנכסים המשותפים.
* תיקון לחוק סדרי הדין (חקירת עדים), המסייע לילדים שנפגעו מעבירות מין או התעללות ונדרשים להעיד בבית משפט אזרחי לזכות בפיצויים בגין הנזק שנגרם להם.
* חוק מניעת פיטורי בן משפחה של חלל צה"ל או נרצח בפעולת איבה, הקובע הגנות מפני פגיעה בתעסוקת עובד שהוא בן משפחה של חלל צה״ל או נרצח בפעולות איבה.

ביטון נשואה ואם לשלושה. היא מתגוררת בשדרות.

## קישורים חיצוניים

* דבורה דבי ביטון, באתר ערוץ כנסת
* , 2013

קטגוריה:שדרות: חברי הכנסת
קטגוריה:בוגרי הקריה האקדמית אונו: משפטים
קטגוריה:בוגרות הקריה האקדמית אונו: משפטים
קטגוריה:חברי הכנסת העשרים וחמש
קטגוריה:חברות הכנסת העשרים וחמש
קטגוריה:חברות הכנסת מטעם יש עתיד
קטגוריה:אישים ממוצא יהודי-מרוקאי
קטגוריה:ישראליות שנולדו ב-1965
זכריא אל-קזוויני

שמאל|ממוזער|250px|אריח עם שתי ארנבות, שני נחשים וצב (איור של סצנה בעג'אא'ב אלמחלוקאת; איראן, המאה ה-19)
**זַכַּרִיַא אַל־קַזְוִינִי** (השם המלא בערבית: **أبو يحيى زكرياء بن محمد بن محمود القزويني**, כלומר: "אבו יחיא זכריא איבן מוחמד איבן מחמוד אל-קזוויני") ידוע גם בשם **קזוויני** (בפרסית: قزوینی), נולד בערך ב-1203 בקזווין (איראן) ומת ב-1283, היה קוסמוגרף, רופא וגאוגרף פרסי ממוצא ערבי.

## חייו
הוא נולד למשפחת משפטנים שמקורה בצאצא של  (בן לוויה של הנביא מוחמד) שהתבססה בקזווין הרבה לפני לידת אל-קזוויני.

לא ידוע הרבה על חייו. זכריא איבן מוחמד אל-קזוויני שימש כמומחה משפטי ושופט (קאדי) בכמה יישובים בפרס וכנראה נאלץ באמצע המאה ה-13 לעזוב בעל כורחו את פרס ועבר לבגדאד. הוא ערך מסעות ברחבי מסופוטמיה וסוריה לפני שהפך לבסוף לחלק מחבורה מדעית שקודמה על ידי מושל בגדאד,  (מת ב-1283).

למושל הקדיש קזוויני יצירתו המפורסמת ביותר הכתובה בערבית: "עג'אא'ב אלמחלוקאת" ("عجائب المخلوقات وغرائب الموجودات" - נפלאות הבריאה וה[תופעות] הייחודיות של הקיום), יצירה מכוננת בקוסמוגרפיה. חיבור זה, המאויר לעיתים קרובות, זכה לתפוצה רחבה ועותקים רבים נשמרו עד ימינו. הוא תורגם לפרסית ולטורקית. קזוויני כתב בו גם על הענק "עוג בן ענק", עיבוד אסלאמי של המלך האמורי עוג מלך הבשן. טקסט זה מתפרש על ידי אחדים כאגדה עתידנית פרה-מדע בדיוני.

קזוויני ידוע גם בזכות הלקסיקון הגאוגרפי שלו "آثار البلاد وأخبار العباد" (מונומנטים של הארצות ומסורות היסטוריות על עמיהם). שני החיבורים משקפים ידע נרחב ממגוון רחב של דיסציפלינות.

קזוויני גם מזכיר כיצד אלכימאים שכונו "נוכלים" דיווחו על המרת מתכות לזהב, שלגביהם מציין קזוויני שהם הרסו את התפתחות הכימיה כמדע על ידי בגידה בשליטים רבי עוצמה כמו עימאד א-דין זנגי. כתוצאה מכך, חוקרים רבים התבטאו נגד האלכימיה, מה שגרם לנטישה כללית של האלכימיה ולבידוד של מדע הכימיה.

## קישורים חיצוניים


* Islamic Medical Manuscripts at the National Library of Medicine. U.S. National Library of Medicine, Bethesda, MD.


## הערות שוליים

קטגוריה:אסטרונומים
קטגוריה:מדענים מוסלמים
קטגוריה:ילידי 1203
קטגוריה:נפטרים ב-1283
אברהם מוטאל

**הרב אברהם מוטאל** (נפטר בי"ז באדר ה'תי"ח; 22 במרץ 1658) היה ראש ישיבה ופוסק בשאלוניקי ומחבר ספר **תורת נזיר**.

## ביוגרפיה
נולד לרבי יעקב מוטאל בסביבות שנת 1570. למד מפי רבי שמואל חיון, מחבר ספר בני שמואל, וכן מפי הרב שלמה הכהן (מהרש"ך), אותו שימש והעתיק את תשובותיו ופסקיו שכן מהרש"ך לא היה בעל כתיבה נאה. כיהן כראש ישיבת "ק"ק לישבונה ישן". שימש כרב הגדול בשאלוניקי לאחר פטירת רבי חיים שבתי. רבי שמואל הלוי, מכנה אותו: . התכתב עם גדולי דורו, ביניהם מוהרח"ש ומהרימ"ט.  בניו היו גרשון ובכורו בנימין, שהוציא לאור את ספר תמת ישרים (ונציה שפ"ב) ובו ליקוט כתבי קדמונים. מצאצאיו נמנה רבי חיים אליה הלוי, שהוציא לאור את ספר זקנו תורת נזיר, לאחר שנמצא כתב היד בישיבת מגן שאול שבאזמיר.
### פטירתו
נפטר והוא כבן תשעים בי"ז באדר ה'תי"ח.
על מצבתו נכתב:

## תלמידיו
העמיד תלמידים הרבה, ביניהם:
* רבי אברהם גלאנטי
* רבי אהרן לפפה
* רבי אברהם מלמד
* רבי שמואל גאון

## חיבוריו
ממוזער|שער ספר תורת נזיר
* שו"ת שלא הגיע לידינו.
* **תורת נזיר** (שאלוניקי ה'תקפ"א) - על מסכת נזיר. לספר הסכמה מאת רבני אזמיר בזמן הדפסתו, רבי דוד אמאדו ורבי רפאל אשכנזי.
* שיטות על כמה מסכתות.
* קונטרס מגן אברהם - שמות גיטין בשני חלקים, אחד של נשים והשני של האנשים.
* דרושים.

## לקריאה נוספת
* **חכמי שאלוניקי** חלק א', הוצאת יד הרב נסים, תשנ"ב.
* **קורות היהודים בתורקיה ובארצות הקדם** חלק ג' עמוד 174.
* **שם הגדולים** מערכת גדולים אות א [עה] הרב הגדול מהר"ר אברהם מוטאל, שם, מערכת ספרים אות מ [נד] מגן אברהם 

## קישורים חיצוניים
* 
* 

## הערות שוליים

קטגוריה:נפטרים ב-1658
קטגוריה:ראשי ישיבה
קטגוריה:האימפריה העות'מאנית: רבנים
קטגוריה:סלוניקי: רבנים
קטגוריה:מחברי ספרי שו"ת
בית הכנסת ח'וראסאניה

**בית הכנסת ח'וראסאניה** הוא בית כנסת הממוקם ברחוב ואליאסר בטהראן, איראן.

## היסטוריה
בשל הגידול הרב באוכלוסיית יהודי יוצאי משהד, הוחלט בשנת 1969, בפגישת אגודת הצדקה קילימיאן ח'וראסאניה שהתקיימה בבית הכנסת ליביאן בטהראן, על הקמת מתחם תרבות ובו בית כנסת גדול, אולם קבלת פנים, משרדי העמותה ובית ספר. לצורך הבנייה נאספו תחילה לשלוש מאות וחמישים אלף טומאן. בהמשך נתרמו שני מיליון ריאל איראני על ידי בית הכנסת רפי ניא, מיליון ריאל מקרן בית הכנסת ליביאן, ומיליון ריאל ממכירת בית הכנסת יוסופזאדה במשהד.

בשנת 1970, החלה בנייתו של בית הכנסת ח'וראסאניה על קרקע שנרכשה ברחוב ואליאסר 96 מערב זורואסטר, טהראן, איראן. המתחם בן ארבע הקומות התחיל לשמש כמרכז תרבות בשנת 1974.

בקומה הראשונה (תת קרקעית) היו חצר וחניה, דירתו של השוער, מטבח חדיש ומאובזר, מקרר, מערכת כיריים, מחסן, וחדר מכונות (מרכז מערכת חימום וקירור).

בקומה השנייה, היה אולם קבלת הפנים, ששימש כמסעדה לארוחות צוהריים ולאירועים משפחתיים, וחלק נוסף שהוקדש לפעילות התרבותית של צעירי משהד.

בקומה השלישית היה אולם לעריכת שמחות והתכנסויות עם קיבולת של כחמש מאות איש (בשנות הפעילות הראשונות, עקב ריבוי המתפללים, בעיקר בראש השנה וביום כיפור, אולם זה שימש גם כבית כנסת).

בקומה הרביעית נבנה בית הכנסת ח'וראסאניה המשתרע על שטח של 800 מ"ר ויכול להכיל כ-400 איש (300 גברים ו-100 נשים) עם ארכיטקטורה חדשה בהשראת בתי הכנסת המודרניים, תקרה מעוצבת, חלל פנימי מסודר ומעוצב יפה, וויטרז'ים עם מוטיבים של שנים עשר השבטים.

רבי אליהו בן חיים שימש כרב בית הכנסת ושליח ציבור מאז תחילת פעילותו. נכון ל-2020, אף על פי שרוב יהודי משהד היגרו, מתקיימות בו עדיין תפילות בשבתות ובחגים, ואולם קבלת הפנים ממשיך לפעול בניהולו של המהנדס רחמני בסיועם של אנשי דת נוספים.

## הערות שוליים

ח'וראסאניה
וברטון

**וברטון פריירה דה סילבה** (בפורטוגזית: **Weverton Pereira da Silva**; נולד ב-13 בדצמבר 1987 בריו ברנקו שבברזיל) הוא כדורגלן ברזילאי המשחק בעמדת השוער בקבוצת גרמיו מליגת העל הברזילאית ובנבחרת ברזיל.

## קריירת מועדונים
וברטון גדל במחלקת הנוער של קורינתיאנס. הוא הושאל מהמועדון למספר מועדונים מהליגות הנמוכות בברזיל. בהמשך שיחק בבוטפוגו סאו פאולו.

במסגרת ליגת העל הברזילאית שיחק וברטון בפורטוגזה ואתלטיקו פרנאאנסה.

ב-15 בדצמבר 2017 חתם וברטון בפלמיירס מליגת העל הברזילאית.

ב-15 בינואר 2026 חתם לשלוש שנים בגרמיו.

## קריירה בינלאומית
וברטון היה חלק מסגל הנבחרת האולימפית של ברזיל בטורניר הכדורגל באולימפיאדת ריו דה ז'ניירו (2016), וערך שש הופעות בטורניר, בו זכתה נבחרתו במדליית זהב.

ב-26 בינואר 2017 ערך את הופעת הבכורה שלו בנבחרת ברזיל, בניצחון 1-0 על נבחרת קולומביה במשחק ידידות.

הוא היה חלק מסגל הנבחרת בטורניר קופה אמריקה 2021, וערך הופעה אחת בטורניר.

נכלל בסגל נבחרת ברזיל לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:שוערי כדורגל ברזילאים
קטגוריה:כדורגלני קורינתיאנס
קטגוריה:כדורגלני פורטוגזה
קטגוריה:כדורגלני אתלטיקו פרנאאנסה
קטגוריה:כדורגלני פלמיירס
קטגוריה:כדורגלני גרמיו
קטגוריה:כדורגלני נבחרת ברזיל
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:אלופים אולימפיים ברזילאים: כדורגל
קטגוריה:כדורגלנים ברזילאים באולימפיאדת ריו דה ז'ניירו (2016)
קטגוריה:ברזילאים שנולדו ב-1987
הר צ'יוורס

**הר צ'יוורס** או **הר צ'יברס** (באנגלית: **Mount Chivers**) הוא הר, בחלק הצפוני של רכס המלכה אליזבת, באזור חוף שקלטון של שטח חסות רוס, שבאנטארקטיקה.

גובהו של הר צ'יוורס 1,755 מטרים מעל פני הים.

הר צ'יוורס ממוקם בין מוצאו של קרחון אוטאגו, ומוצאו של קרחון טראנטר.

## היסטוריה
### מיפוי ההר

ההר מופה על ידי הסקר הגאולוגי של ארצות הברית, בהתבסס על סקרי טלרומטר, ועל תצלומי אוויר שצולמו על ידי צי ארצות הברית, בין השנים 1960 - 1962.

### מקור השם

שמו של ההר ניתן לו על המועצה המייעצת לשמות אנטארקטיים.

ההר נקרא על שם יו. ג'יי. הייץ'. צ'יוורס (Hugh J.H. Chivers), שהיה פיזיקאי בתוכנית האנטארקטית של ארצות הברית, וחקר את האטמוספירה העליונה, בהיותו בתחנת בירד, בתחנת המחקר שבקוטב הדרומי (התחנה האנטארקטית אמונדסן-סקוט), ובתחנת האלט בעונת המחקר (הקיץ האנטארקטי ) שבין השנים 1962- 1963.

צ'יוורס
צ'יוורס
פיץ' פרפקט: במפר בברלין

**פיץ' פרפקט: במפר בברלין** (באנגלית: **Pitch Perfect: Bumper in Berlin**) היא סדרת סטרימינג שפותחה על ידי מייגן עמרם ואליזבת בנקס המבוססת על סדרת הסרטים "פיץ' פרפקט". הסדרה עלתה לאוויר ב-23 בנובמבר 2022.

## דמויות ושחקנים
* **במפר אלן** (אדם דווין)
* **פיטר קרמר** (פלולה בורג)
* **היידי** (שרה היילנד)
* **ג'יזלה** (ג'מילה ג'מיל)

## פרקים

## הפקה
ב-21 בספטמבר 2021, Peacock הודיעה כי תפיק סדרה המבוססת על סרטי "פיץ' פרפקט". הסדרה נוצרה על ידי מייגן עמרם שצפויה להפיק בפועל לצד אליזבת בנקס, מקס הנדלמן, פול ברוקס, סקוט ניימאייר ואדם דווין. דווין אמור לככב ולגלם את תפקידו מסדרת הסרטים. ברונסטון הפקות, סרטי מעגל הזהב ויוניברסל טלוויזיה הן החברות המעורבות בהפקת הסדרה. ב-25 בינואר 2022, פלולה בורג הצטרף לצוות השחקנים הראשי כדי לגלם את תפקידו מ"פיץ' פרפקט 2". ב-10 בפברואר 2022, דווח כי טוד שטראוס-שולסון אמור לביים את שני הפרקים הראשונים של הסדרה ולהפיק בפועל את הפיילוט. ב-4 במרץ 2022, שרה היילנד, ג'מילה ג'מיל ולרה אבובה לוהקו לתפקידים ראשיים בסדרה.

צילומי הסדרה החלו במרץ 2022 בברלין.

## הפצה
הסדרה אמורה לצאת ב-Peacock ב-23 בנובמבר 2022.

## קישורים חיצוניים

## הערות שוליים

קטגוריה:Peacock: תוכן מקור
קטגוריה:יוניברסל טלוויזיה: סדרות טלוויזיה
קטגוריה:סדרות טלוויזיה המבוססות על סרטים
קטגוריה:סדרות ספין-אוף אמריקאיות
קטגוריה:סדרות קומדיה אמריקאיות
קטגוריה:תוכניות טלוויזיה באנגלית
קטגוריה:תוכניות טלוויזיה שמתרחשות בברלין
קטגוריה:סדרות טלוויזיה אמריקאיות שעלו לשידור בשנת 2022
ארמית נוצרית

**ארמית נוצרית ארץ ישראלית** (Christian Palestinian Aramaic, CPA) או **ארמית מלכיתית** הוא ניב של הארמית המערבית, ששימש את הקהילה הנוצרית המלכיתית בארץ ישראל ובעבר הירדן בין המאה החמישית למאה השלוש עשרה לספירה. השימוש בניב זה השתמר בכתובות, בכתבי יד ועל גבי קמעות שהתגלו באזור. הארמית הנוצרית הארץ ישראלית קשורה קשר הדוק לשני ניבים קרובים, הארמית היהודית הארץ ישראלית (JPA) והארמית השומרונית (SA), בהן השתמשו הקהילה היהודית והקהילה השומרונית בארץ ישראל באותה התקופה. הארמית הנוצרית כוללת אוצר מילים ספציפי שחלקו אינו קיים בניבים הארמיים המערביים האחרים.

## שם
המקורות הקדומים אינם מתייחסים לארמית הנוצרית בשמה, והמונחים המקובלים במחקר בן-זמננו הם המצאות מדעיות מודרניות. מונחים כגון "סורית ארץ ישראלית" ו"ארמית סירו-פלשתינאית" משקפים את העובדה שדוברי ניב זה התייחסו לעיתים קרובות לניב זה בשם "סורית" ועשו שימוש באלפבית המבוסס על מערכת הכתב הסורית הצפונית. חוקרים סבורים שאגריה, צליינית מגליסיה שביקרה בארץ ישראל במאה הרביעית לספירה והזכירה בכתביה את "השפה הסורית", התייחסה למעשה לארמית הנוצרית הארץ ישראלית.

המונח *syrica Hierosolymitana* נטבע על ידי המזרחן הגרמני יוהאן דוד מיכאליס בהתבסס על הופעת השם הערבי של ירושלים, אל-קודס, בקולופון של מילון הבשורה משנת 1030 לספירה (היום Vat. Sir. 19). הוא שימש גם במהדורה הראשונה של מיניסקלצ'י אריצו. לעיתים משתמשים במונח "סורית ירושלמית" כדי להדגיש את המיקום שבו נמצאו רוב הכתובות הראשונות הכוללות תיעוד של ניב זה, אם כי במרוץ השנים, רוב הכתובות התגלו דווקא בעבר הירדן.

המונחים "ארמית ארץ ישראלית נוצרית" ו"ארמית מלכיתית" מדגישים את הזהות הדתית של דוברי השפה ואת ההבחנה בינה לבין ניבים אחרים של השפה הארמית שהיו מדוברים באזור.

## היסטוריה
בארץ ישראל ובעבר הירדן התגלו מספר כתובות, כתבי יד וקמעות שנכתבו בארמית נוצרית. ניתן לחלק את ההיסטוריה של השימוש בניב זה למספר תקופות: תקופה מוקדמת (מאות 5-7/8), תקופת ביניים (8-9) ותקופה מאוחרת (10-13). קיומה של תקופת ביניים התגלה רק בשנים האחרונות.

מהתקופה המוקדמת שרדו רק כתובות, כתבי יד מקוטעים וחיתום של פלימפססטים. מבין הכתובות, רק אחת ניתנת לתיארוך מדויק. המקטעים הם תנ"כיים ופטריסטיים כאחד. כתב היד השלם (הלא מקוטע) העתיק ביותר מתוארך לשנת 1030. כל כתבי היד השלמים הם ליטורגיים באופיים.

השימוש בארמית נוצרית כשפה מדוברת דעך בעקבות רדיפות והערביזציה ההדרגתית שהתרחשה בארץ ישראל בעקבות הכיבוש הערבי. מהמאה העשירית ואילך, הארמית נוצרית הפכה בעיקר לשפה ליטורגית בכנסיות המלכיתיות, ולצורכי היומיום הוחלפה בשפה הערבית. כשפה כתובה, הארמית הנוצרית נכחדה בסביבות המאה ה-14 והתגלתה מחדש כניב מובחן של ארמית רק במאה ה-19.

## תכונות
ניתן להבחין בין הארמית הנוצרית לבין הארמית היהודית והארמית השומרונית על ידי היעדר השפעה ישירה של עברית. מילות ההשאלה שלה מהשפה העברית השתמרו מסימביוזה מוקדמת יותר של עברית וארמית. הארמית הנוצרית מתאפיינת גם בקיומו של תחביר יווני. כמו כן, בניגוד לניבים האחרים, נותרו תיעודים של השפה רק בטקסטים ראשוניים (בעיקר בפלימפסטים, פחות פפירוסים בתקופה המוקדמת). לא הייתה העברה של כתבי יד לאחר שהפסיק השימוש בניב זה כשפה ליטורגית. בהשוואה לניבים המקבילים, קורפוס הארמית הנוצרית מייצג דוגמה קדומה ושלמה יותר של ארמית מערבית מתקופה שניביה עדיין היו שפות מדוברות.

## הערות שוליים

קטגוריה:ארץ ישראל: היסטוריה
קטגוריה:שפות נכחדות
קטגוריה:ארמית
קטגוריה:ניבים (סיווג שפה)
קורטס (מחוז)

**קורטס** (בספרדית: **Cortés**) הוא אחד מ-18 מחוזות הונדורס. המחוז משתרע על שטח של 3,954 קמ"ר ובשנת 2015 אוכלוסיית המחוז הוערכה ב-1,612,762 נפש, מה שהופך אותו למאוכלס ביותר בהונדורס.

המחוז נוצר בשנת 1893 מחלקים ממחוזות סנטה ברברה ויורו. בירת המחוז היא סן פדרו סולה. הערים המרכזיות כוללות גם את לה לימה, כולומה, וילנואבה, וערי הנמל פוארטו קורטס ואומואה. החוף האטלנטי של מחוז קורטס ידוע בחופים המצוינים הרבים שלו.

קורטס היא ליבה הכלכלי של הונדורס, שכן עמק סולה הוא האזור החקלאי והתעשייתי העיקרי של המדינה. חברות בננות אמריקאיות הגיעו לאזור בסוף המאה ה-19, והקימו מטעים עצומים, כמו גם תשתית למשלוח הפירות לארצות הברית. סן פדרו סולה משכה מספר ניכר של מהגרים אירופאים, פלסטינים, לבנונים וממדינות מרכז אמריקה. התעשייה פורחת במחוז, וקורטס מארחת היום את רוב מפעלי ההרכבה במדינה, המכונים מקווילדורה .

## קישורים חיצוניים

קטגוריה:הונדורס: מחוזות
פאול ואנר

**פאול ואנר** (בגרמנית: **Paul Wanner**; נולד ב-23 בדצמבר 2005 בדורנבירן שבגרמניה) הוא כדורגלן אוסטרי-גרמני המשחק בעמדת הקשר ההתקפי בפ.ס.וו. איינדהובן מליגת העל ההולנדית ובנבחרת אוסטריה.

## קריירת מועדונים
ואנר גדל במחלקות הנוער של FV ראבנסבורג ובאיירן מינכן. ב-7 בינואר 2022 ערך את הופעת הבכורה שלו בקבוצה הבוגרת של באיירן מינכן, בהפסד 2-1 לבורוסיה מנשנגלדבך במסגרת המחזור ה-18 בבונדסליגה לעונת 2021/2022. זימון זה לקבוצה הבוגרת על ידי המאמן יוליאן נגלסמן, הגיע בעקבות העובדה שרבים משחקני הקבוצה נדבקו באותו זמן בנגיף הקורונה. בסך הכל ערך ארבע הופעות ליגה בעונה זו. ב-12 באוקטובר 2022 ערך את הופעת הבכורה שלו בליגת האלופות, בניצחון 4-2 על ויקטוריה פלזן במסגרת שלב הבתים לעונת 2022/2023. במשחק מול פלזן, היה ואנר לשחקן הצעיר ביותר שלבש את מדי באיירן מינכן במסגרת ליגת האלופות.

בספטמבר 2023 הושאל ואנר לאלוורסברג, העולה החדשה לבונדסליגה השנייה. ואנר רשם עונה טובה עם אלוורסברג, בה הבקיע שישה שערים וסיים עם הקבוצה במקום ה-11.

בקיץ 2024 חזר ואנר לבאיירן מינכן, והושאל שוב לעונה אחת, הפעם לפ.צ. היידנהיים מהבונדסליגה. ואנר רשם עונה טובה עם היידנהיים, והיה משמעותי בהישארות הקבוצה בבונדסליגה, כשהוא תורם שלושה שערי ליגה ב-29 הופעות. בתום עונת 2024/25 חזר ואנר לבאיירן מינכן.

באוגוסט 2025 נמכר ואנר מבאיירן מינכן לפ.ס.וו. איינדהובן תמורת 15 מיליון אירו, עם אופציה לבאיירן מינכן לרכוש אותו בחזרה.

## קריירה בינלאומית
ואנר נולד באוסטריה לאב גרמני ואם אוסטרית. הוא שיחק בנבחרות הצעירות של גרמניה. אך במרץ 2026 בקשתו לעבור לייצג את נבחרת אוסטריה אושרה על יד פיפ"א. ב-27 במרץ 2026 ערך הופעת בכורה בנבחרת אוסטריה בניצחון 5–1  על גאנה במסגרת משחק ידידות.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלנים אוסטרים
קטגוריה:קשרי כדורגל אוסטרים
קטגוריה:כדורגלני באיירן מינכן
קטגוריה:כדורגלני אלוורסברג
קטגוריה:כדורגלני פ.צ. היידנהיים
קטגוריה:כדורגלני פ.ס.וו. איינדהובן
קטגוריה:כדורגלני נבחרת אוסטריה
קטגוריה:גרמנים שנולדו ב-2005
קטגוריה:אוסטרים שנולדו ב-2005
ריקו לואיס

**ריקו מארק לואיס** (באנגלית: **Rico Mark Lewis**; נולד ב-21 בנובמבר 2004 בבורי שבאנגליה) הוא כדורגלן אנגלי המשחק בעמדת המגן הימני והשמאלי במנצ'סטר סיטי מהפרמייר ליג ובנבחרת אנגליה.

## קריירת מועדונים
לואיס נולד בעיירה בורי שבמנצ'סטר רבתי, אנגליה.

הוא גדל במחלקת הנוער של מנצ'סטר סיטי.

ב-13 באוגוסט 2022 ערך את הופעת הבכורה שלו בקבוצה הבוגרת של המועדון, בניצחון 4-0 על בורנמות' במסגרת המחזור השני בפרמייר ליג לעונת 2022/2023.

ב-5 באוקטובר ערך את הופעת הבכורה שלו בליגת האלופות, בניצחון 5-0 על פ.צ. קופנהגן במסגרת שלב הבתים לעונת 2022/2023.

## תארים
**מנצ'סטר סיטי**

* אליפות אנגליה: 2022/2023
* הגביע האנגלי: 2022/2023
* ליגת האלופות: 2022/2023
* הסופר קאפ האירופי: 2023

## קישורים חיצוניים

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני מנצ'סטר סיטי
קטגוריה:כדורגלני נבחרת אנגליה
קטגוריה:אנגלים שנולדו ב-2004
מצר נורטון

ממוזער|מפת מצר נורטון
**מצר נורטון** או **נורטון סאונד** (באנגלית: **Norton Sound** ; ברוסית: **Нортон-Саунд**) הוא מפרצון בים ברינג בחוף המערבי של מדינת אלסקה שבארצות הברית.

מצר נורטון ממוקם מדרום לחצי האי סיוורד.

אוררכו של מצר נורטון 240 קילומטרים, ורוחבו של מצר נורטון 200 קילומטים.

הדלתה של נהר יוקון מהווה חלק מהחוף הדרומי ושל מצר נורטון.

בשל מימי נהר יוקון, הזורמים למצר, המצר אינו מכוסה קרח בין החודשים יוני עד אוקטובר.

## היסטוריה
### גילוי ומיפוי המצר

לחופי מצר נורטון התגוררו האינדיאנים האמריקאים - יופיק (Yup'ik)  ו- , במשך מאות שנים. המצר היווה את הגבול בין אומות אלה. שבט האניופיאט - מצפון למצר, ושבט היופיק מדרום למצר.

מצר סאונד נחקר ומופה על ידי קפטן ג'יימס קוק בספטמבר 1778.

### מקור השם
קוק נתן למצר את שמו.

קוק קרא למצר על שם סר פלטשר נורטון (Fletcher Norton), אשר באותה על כיהן כיושב ראש בית הנבחרים הבריטי .

## קישורים חיצוניים

* 

נורטון
נורטון
ג'וש וילסון-אסברנד

**ג'ושוע דריוס קמאני וילסון-אסברנד** (באנגלית: **Joshua Darius Kamani Wilson-Esbrand**; נולד ב-26 בדצמבר 2002 בלונדון שבאנגליה) הוא כדורגלן אנגלי המשחק בעמדת המגן השמאלי במנצ'סטר סיטי מהפרמייר ליג.

## קריירת מועדונים
וילסון-אסברנד גדל במחלקות הנוער של וסטהאם יונייטד ומנצ'סטר סיטי. ב-21 בספטמבר 2021 ערך את הופעת הבכורה שלו בקבוצה הבוגרת של מנצ'סטר סיטי, בניצחון 6-1 על וויקומב וונדררס במסגרת הסיבוב השלישי של גביע הפוטבול ליג. ב-5 באוקטובר 2022 ערך את הופעת הבכורה שלו בליגת האלופות, בניצחון 5-0 על פ.צ. קופנהגן במסגרת שלב הבתים לעונת 2022/2023. ב-10 בינואר 2023 הושאל לקובנטרי סיטי מהצ'מפיונשיפ עד לסוף העונה. בקיץ 2023 הושאל לסטאד ריימס הצרפתית לעונה אחת. בפברואר 2024 הושאל לקרדיף סיטי עד לסוף העונה. 

## קישורים חיצוניים

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני מנצ'סטר סיטי
קטגוריה:כדורגלני קובנטרי סיטי
קטגוריה:כדורגלני סטאד ריימס
קטגוריה:כדורגלני קארדיף סיטי
קטגוריה:כדורגלני סטוק סיטי
קטגוריה:אנגלים שנולדו ב-2002
הליכת התרנגול

**הליכת התרנגול** (באנגלית: **Cock o' the Walk**) הוא סרט הנפשה קצר אמריקאי מסדרת הסרטים "סימפוניות טיפשיות", אשר הופץ בשנת 1935.

## עלילה
התרנגול בעל התואר חוזר הביתה, אלוף אגרוף עמוס בגביעי זהב, והעופות רצות לקבל את פניו בברכה בתצוגה בסגנון באזבי ברקלי.

תרנגולת צעירה ויפה מחוזרת על ידי תרנגול צעיר שקורא אחרי נשיקה, אך ראשה מסובב על ידי התרנגול החזק, הכריזמטי והבטוח בעצמו. הם מתחילים לרקוד יחד, מה שמביא גם כמה סוגים אחרים של ציפורים לריקוד.

התרנגול הצעיר, זועם על כך שאהבתו נשחקת, מאתגר את התרנגול בעל התואר לקרב, ומוכה קשות עד שהתרנגולת מגלה תמונה של התרנגול בעל התואר עם תרנגולת שמנמנה וכמה אפרוחים, שעליה כתוב "לאבא שלנו". לאחר מכן היא הודפת את הנייר וסוטרת בפניו של התרנגול בעל התואר על היותו רמאי, ואז ממהרת אל התרנגול הצעיר המוכה.

בניסיון להחיות אותו, היא מנשקת את התרנגול הצעיר, שהוא כל כך נרגש מהחוויה שהוא נותן קריאה ושאגה חזקים ומכה את התרנגול בעל התואר ללא מאמץ, מה שגורם לו לנחות על אחד הגביעים שלו מחוסר הכרה.

התרנגול הצעיר והתרנגולת מתפייסים בריקוד, ואז לאחר נשיקה לוהטת נוספת, הוא קורא שוב.

## מדיה ביתית
הסרט הופץ ב-19 בדצמבר 2006, ב-DVD "אוצרות וולט דיסני: עוד סימפוניות טיפשיות, כרך ב'".

## קישורים חיצוניים

## הערות שוליים

קטגוריה:סימפוניות טיפשיות
קטגוריה:סרטי 1935
אורי אוסקרסון

**אורי סטיין אוסקרסון** (באיסלנדית: **Orri Steinn Óskarsson**; נולד ב-29 באוגוסט 2004 באיסלנד) הוא כדורגלן איסלנדי המשחק בעמדת החלוץ בריאל סוסיאדד מהלה ליגה ובנבחרת איסלנד.

## קריירת מועדונים
אוסקרסון גדל במחלקת הנוער של גרוטה. הוא ערך 15 הופעות בקבוצה הבוגרת של המועדון במסגרת ליגת המשנה האיסלנדית, בהן הבקיע ארבעה שערים.

ב-3 בספטמבר 2020 חתם אוסקרסון בפ.צ. קופנהגן מליגת העל הדנית, והחל לשחק במחלקת הנוער של המועדון. ב-22 במאי 2022 ערך אוסקרסון את הופעת הבכורה שלו בקבוצה הבוגרת של המועדון, בניצחון 3-0 על אולבורג בולדספילקלוב במסגרת ליגת העל הדנית לעונת . זו הייתה הופעתו היחידה בעונה זו, בה זכתה פ.צ. קופנהגן באליפות דנמרק.

ב-25 באוקטובר 2022 ערך אוסקרסון את הופעת הבכורה שלו בליגת האלופות, בהפסד 3-0 לסביליה במסגרת שלב הבתים לעונת 2022/2023.
ב-31 בינואר 2023 הושאל אל סנריוסקה פודבול.
ב-2 באוגוסט 2023 כבש שלושער במדי קופנהגן במסגרת מוקדמות ליגת האלופות נגד פרייד'פליק האיסלנדית, אותה אימן אבא שלו, אוסקר תורוואלדסון.

ב-30 באוגוסט 2024 חתם בריאל סוסיאדד.

## תארים
;פ.צ. קופנהגן
* אליפות דנמרק (2): , 
* הגביע הדני (1): 

## קישורים חיצוניים

## הערות שוליים

קטגוריה:כדורגלנים איסלנדים
קטגוריה:חלוצי כדורגל איסלנדים
קטגוריה:כדורגלני פ.צ. קופנהגן
קטגוריה:כדורגלני ריאל סוסיאדד
קטגוריה:כדורגלני נבחרת איסלנד
קטגוריה:ספורטאים איסלנדים בדנמרק
קטגוריה:ספורטאים זרים בספרד
קטגוריה:ילידי 2004
קטגוריה:איסלנדים שנולדו במאה ה-21
וריד הצוואר הפנימי

**וריד הצוואר הפנימי** הוא וריד זוגי בצוואר המנקז דם מהראש. וריד הצוואר הפנימי מצטרף עם הווריד התת-בריחי ליצירת וריד הזרוע והראש.

## אנטומיה
הווריד מתחיל בנקב הצוואר בגולגולת. הוא ההמשך של הסינוס הסיגמואידי. למעלה הוא נמצא בצד החיצוני של עורק הצוואר הפנימי, ויורד בצד החיצוני של העורק התרדמני המשותף. למעלה הוא נמצא על העורק התרדמני החיצוני.

כמה ורידים מתנזרים לווריד הצוואר הפנימי.

# מקלעת הלוע
# וריד הפנים המשותף
# וריד הלשון
# וריד בלוטת התריס העליון
# וריד בלוטת התריס האמצעי

## רלוונטיות קלינית
וריד הצוואר הפנימי נמצא בצורה שטחית בצוואר וניתן לראות את הדם כבליטה שטחית בצוואר. גובה הבליטה או העמוד משמש להערכת לחץ הדם בוורידים - לחץ ורידי הצוואר (JVP, jugular venous pressure).

## לקריאה נוספת
* Ellis H, **Anatomy for Anaesthetists**, Blackwell Publishing, 2004

## קישורים חיצוניים
* American Thoracic Society Patient Education, (Central Venous Catheter Patient Guide)


Gray562.png|וריד הצוואר הפנימי, לשמאול
2133_Head_and_Neck_Veins.jpg | ורידי הראש והצוואר


## הערות שוליים

2022 11
קטגוריה:ורידים
קטגוריה:צוואר
הצבעה ריבועית

**הצבעה ריבועית** (Quadratic Voting. לעיתים בקיצור: QV) היא הליך של קבלת החלטות קולקטיבית, בו המצביעים מקצים קולות כדי לבטא את **עוצמת** ההעדפות השונות שלהם, ולא רק את **כיוון** ההעדפות שלהם.

הצבעה ריבועית פועלת כך שהיא מאפשרת למצביעים "לשלם" עבור השפעה חזקה יותר בנושא נתון, וכתוצאה מכך העמדה המנצחת היא זו שלתומכיה יש, במצטבר, את הנכונות הגבוהה ביותר לתשלום, זאת בניגוד להכרעה על ידי רוב-קולות ללא קשר לעוצמת ההעדפות האישיות. התשלום עבור הצבעות עשוי להיות באמצעות מטבעות אמיתיים או מלאכותיים (למשל עם אסימונים המחולקים באופן שווה בין חברי ההצבעה).
גלן וויל ובנפרד גם סטיבן לאלי ערכו מחקר שבו הם מבקשים להוכיח שמדיניות קבלת החלטות זו מגבירה את היעילות ככל שמספר המצביעים גדל.

הנוסחה הפשוטה של ההצבעה הריבועית היא:

**עלות לבוחר = (מספר קולות)<sup>2</sup>**.

האופי הריבועי של ההצבעה מוביל לכך שבוחר יכול להשתמש בקולותיו בצורה יעילה יותר על ידי פיזורם על פני נושאים רבים. לדוגמה, בוחר עם תקציב של 16 אסימונים של הצבעה יכול לרכוש קול אחד לכל אחד מ-16 הנושאים. עם זאת, אם לאדם יש תשוקה או סנטימנט חזקים יותר בנושא, הוא יכול לרכוש 4 קולות, בעלות של 16 אסימונים, לנושא היחיד, ולמעשה לנצל את כל התקציב שלו.

לפונקציית העלות הריבועית יש את התכונה הייחודית שאנשים רוכשים קולות ביחס ישר לעוצמת ההעדפות שלהם. כתוצאה מכך, המספר הכולל של ההצבעות לנושא נתון הוא סכום עוצמת ההעדפות של האנשים שהצביעו. הסיבה לכך היא שהעלות השולית של כל קול נוסף עולה באופן ליניארי למספר הקולות. אם העלות השולית תגדל פחות מליניארית ביחס למספר הקולות, אז מי שמעריך קול פי שניים יטה לרכוש יותר מפי שניים יותר קולות, והמערכת תהיה מועדת לדומיננטיות של קבוצות אינטרסים מיוחדות בעלות אינטרסים מרוכזים.
'דולר אחד-קול אחד' הוא הגבול של התנהגות זו, שבה העלות השולית של כל קול נוסף היא קבועה.
מצד שני, אם פונקציית העלות תגדל מהר יותר מעלייה ליניארית, אזי המערכת תהיה מועדת לעריצות של הרוב, כשהגבול של התנהגות זו הוא של 'אדם אחד-קול אחד'.

## ראו גם
* תכנון מנגנונים

קטגוריה:קבלת החלטות
קטגוריה:מדיניות ציבורית
2022 11
קטגוריה:תכנון מנגנונים
Terminal X

**טרמינל איקס אונליין בע"מ** היא חברה ישראלית למסחר אלקטרוני העוסקת בייבוא, שיווק ומכירה מקוונת באתר החברה.

האתר מדורג במקום הראשון בדירוג עשרת אתרי האופנה המובילים ביותר ברכישות אופנה בקרב הקהל הישראלית על פי דירוג חברת SimilarWeb.

באתר נמכרים מוצרים למעלה מ-180 מותגים בינלאומיים, מותגי קבוצת פוקס ומותג פרטי של החברה המיועד לגברים, נשים וילדים. בנוסף נמכרים באתר מוצרים של יוצרים ומעצבים מקומיים כחלק משיתוף פעולה של החברה עימם.

החברה נמצאת בבעלות קבוצת פוקס, ובשנת 2021 הונפקה בבורסה הישראלית לניירות ערך לפי שווי של 1.3 מיליארד ש"ח.

## היסטוריה
החברה הוקמה בשנת 2017 על ידי ניר הורוביץ וקבוצת פוקס, אשר השיקו באותה שנה את אתר המסחר המקוון. בעת השקתו האתר הציע למכירה כ-40 מותגים, ומשלוח לבית הלקוח תוך 24 שעות מהמרכז הלוגיסטי של החברה באשדוד.

בעת הקמתה, החזיקה קבוצת פוקס כ-60% ממניות Terminal X, וערוץ הטלוויזיה "רשת" החזיק ב-25% נוספים. בתפקיד יו"ר החברה כיהן הראל ויזל, הבעלים של קבוצת פוקס.

בשנת 2019 מכרה "רשת" את אחזקותיה בחברה לקבוצת XT שבבעלות אנשי העסקים עידן עופר ואודי אנג'ל.

בשנת 2021, איש העסקים אנדרס הולך פובלסן, הבעלים של חנות האופנה המקוונת הבריטית אסוס, רכש 8% ממניות החברה באמצעות זרוע ההשקעות שלו, חברת Heartland, תמורת כ-21.7 מיליון דולר.

במאי 2022 רכשה החברה 51% מחברת האופנה ואתר הסחר סיסטארז, ובכך הפכה Terminal X לבעלים של חברת אופנה.

ביוני 2022 החליטה החברה לסגור את המרכז הלוגיסטי באשדוד, ולהקים מרכז לוגיסטי חדש שישתרע על שטח של 32,000 מ"ר, במקום שבו שכן מפעל נגב קרמיקה בירוחם.

## בעלי עניין
בעלי מניות עיקריים המחזיקים 79.72% מהחברה (נכון ל-2 בנובמבר 2022):
* פוקס-ויזל: 51%
* אקטיסלסקבט: 10.33%
* אקס.טי השקעות: 10.03%
* הורוביץ יאנג החזקות: 7.50%
* שאר המניות (20.8%) מוחזקות בידי הציבור.

## קישורים חיצוניים
* 

## הערות שוליים

קטגוריה:חברות ישראליות
קטגוריה:חברות הנסחרות בבורסה לניירות ערך בתל אביב
קטגוריה:איירפורט סיטי: חברות
קטגוריה:חברות אופנה ישראליות
וריד הצוואר החיצוני

**הווריד הצוואר החיצוני** (TA: vena jugularis externa) הוא וריד זוגי בצוואר, המנקז את הדם מהפנים ומהמבנים השטחיים של הראש. וריד הצוואר החיצוני מצטרף עם הווריד התת-בריחי, בצד הצדדי של הצומת הווריד התת-בריחי ווריד הצוואר הפנימי.

## אנטומיה
הווריד מתחיל בתוך בלוטת מיצד האוזן ויורד בכיוון למטה בצוואר. הוא מסתיים בווריד התת-בריחי או לרוחב או קדמי לשריר המסור הקדמי.

יש לו 5 ורידים מתנזרים:
# הווריד העורפי (occipital vein) (לא תמיד)
# הווריד הצוואר החיצוני האחורי
# וריד צווארי רוחבי (transverse cervical vein)
# transverse scapular vein
# הווריד הצוואר הקדמי
יש גם וריד תקשורת שנמצא בגוף בלוטת מיצד האוזן בין וריד הצוואר החיצוני והוריד הצוואר הפנימי.

## רלוונטיות קלינית
מכיוון שהווריד גדול ושטחי, הוא נוח לגישה במצבי חירום וניתן להשתמש בו להחדרת צנתרים תוך ורידיים.

## לקריאה נוספת
* Ellis H, **Anatomy for Anaesthetists**, Blackwell Publishing, 2004


2133 Head and Neck Veins.jpg|ממוזער|ורידי הראש והצוואר
Gray562.png|וריד הצוואר הפנימי, לשמאל


קטגוריה:ורידים
קטגוריה:צוואר
פנצינג

**פנזינג** (בגרמנית: **Penzing**) הוא הרובע ה-14 של וינה ומורכב מהיישובים פנזינג, ברייטנזה, באומגרטן, הוטלדורף והדרסדורף-וידלינגאו. במערב הוא חולק גבול עם פורקרסדורף ומוארבאך. חלק גדול מהמחוז מורכב משטחים ירוקים, כולל פארק שטיינהוף, דהנהפארק וחלק מהווינרוואלד.

## אתרים מרכזיים
* אחוזת פוקס: אחוזה וסטודיו של הצייר ארנסט פוקס
* בית החולים אוטו וגנר: בניין בית החולים שהוקם בשנים 1904 עד 1907 בשם *Niederösterreichische Landes-Heil- und Pflegeanstalt für Nerven- und Geisteskranke 'Am Steinhof*' ("מוסד לריפוי וטיפול ממלכתי של אוסטריה תחתית לחולים עצבניים ונפשיים *Am Steinhof* "). בתכנון השתתף אדריכל היוגנדשטיל המפורסם אוטו וגנר. המתחם כולל את כנסיית סטנהוף, תיאטרון יוגנדסטיל (*Jugendstiltheater*) ואתר הנצחה לפשעי הנאצים ברפואה.
* פורמנהאוס: הבניין העתיק ביותר שעדיין קיים במערב וינה עם אולם פרסקו בארוק.
* ווסטסטדיום : אצטדיון הבית של קבוצת הכדורגל ראפיד וינה.

## קישורים חיצוניים

* 
* פנזינג באתר הרשמי של וינה
* מזג אוויר ומצלמת אינטרנט

קטגוריה:וינה: רבעים
מצעד השירים בהונג קונג

שמאל|ממוזער|250x250 פיקסלים|לוגו מגזין הבילבורד
**מצעד השירים בהונג קונג** (באנגלית: **Hong Kong Songs**) הוא מצעד מוזיקה בהונג קונג, שנערך על ידי בילבורד, מאז 19 בפברואר 2022. מצעד המוזיקה מתבסס על נתוני הזרמות והורדות מוזיקה שנאספים על ידי MRC Data. מצעד המוזיקה, שהוכרז לראשונה ב-14 בפברואר 2022, מתעדכן מדי יום שלישי.

השיר הראשון שהופיע במקום הראשון במצעד היה "Pillow Talk" של MC .

## קישורים חיצוניים
* 

## הערות שוליים

קטגוריה:מצעדי הבילבורד
שאטרסטוק

**שאטרסטוק** (באנגלית: **Shutterstock**) היא חברת תוכן אמריקאית, ספקית צילומים, תמונות, גרפיקה וקטורית, איורים, קטעי וידאו ומוזיקה, כמו גם כלי עריכה. היא נסחרת בבורסה של ניו יורק מאז 2012.

החברה נוסדה בשנת 2003 על ידי המתכנת והצלם ג'ון אורינגר והמטה שלה ממוקם בניו יורק.

שאטרסטוק מחזיקה ספרייה של כ-200 מיליון תמונות זמינות לשימוש ללא תמלוגים, וכן כ-10 מילון קטעי וידאו ומוזיקה ברישוי מתאים למשתמשי הקצה (מנויים ורוכשים) של החברה.

שאטרסטוק שהחלה את דרכה כאתר אינטרנט למנויים בלבד, התרחבה ב-2008 והוסיפה את האפשרות לרכישת מוצרים בודדים (א לה קארט).

## קישורים חיצוניים

* 

קטגוריה:צילום
קטגוריה:צילום בארצות הברית
קטגוריה:חברות אמריקאיות
קטגוריה:מאגרי תמונות
קטגוריה:ארצות הברית: ארכיונים
קטגוריה:חברות הנסחרות בבורסה לניירות ערך בניו יורק
ניסיון ההתנקשות בעימראן ח'אן

**ניסיון ההתנקשות בעימראן ח'אן** התרחש ב-3 בנובמבר 2022 בווזיראבאד  שבפקיסטן: ראש ממשלת פקיסטן לשעבר עימראן ח'אן נורה בעת שנאם בכנס.

## אירוע הירי
ב-3 בנובמבר 2022 נשא עימראן ח'אן, ראש ממשלת פקיסטן לשעבר, נאום בכנס בווזיראבאד שבפקיסטן. במהלך נאומו של ח'אן בוצע ירי לעברו על-ידי חמוש. ח'אן נפצע ברגלו. באירוע נהרג אדם אחד, ונפצעו ארבעה נוספים מלבד ח'אן.

## הערות שוליים

קטגוריה:פקיסטן: היסטוריה
קטגוריה:ניסיונות התנקשות
קטגוריה:2022 באסיה
לואן סנטנה

**לואן סנטנה** (בפורטוגזית: **Luan Rafael Domingos Santana**; נולד ב-13 במרץ 1991) הוא זמר-יוצר ברזילאי, מהפופולריים והמשפיעים שבהם.

## ביוגרפיה
סנטנה נולד בקמפו גראנדה והחל לשיר בגיל צעיר. הוא התחיל להופיע בהופעות בשנת 2007.

בשנת 2009 יצא אלבום הראשון Tô de Cara שנמכר ב-50 אלף העתקים. באותה שנה יצא אלבום Ao Vivo שנמכר ב-100 אלף העתקים וקיבל הגדרת אלבום פלטינה. אלבום Ao Vivo no Rio ששוחרר ב-2011 קיבל הגדרת אלבום פלטינה בברזיל ואלבום זהב בפורטוגל.

קליפ לגרסה הפורטוגזית לשיר Bailando של אנריקה איגלסיאס בהשתתפות לואן סנטנה, יצא לאור ב-3 ביולי 2014 וצבר למעלה מ-150 מיליון צפיות.

בשנת 2017 אלבומו "1977" היה מועמד לקבלת פרס גראמי לטיני. בשנת 2019 הוא קיבל מועמדות נוספת.

שיר Acordando o Prédio נחשב לשיר המצליח ביותר בברזיל בשנת 2017. השיר הגיע למקום הראשון במצעד הסינגלים הברזילאי.

בשנת 2020 הוא דורג כזמר המושמע ביותר ברדיו ברזילאי בעשור הקודם עם מעל ל-מיליון השמעות.

במהלך הקריירה לואן סנטנה הוכרז 9 פעמים "זמר השנה" על ידי TV Globo. הוא קיבל כ-200 פרסים שונים בתחום המוזיקה בברזיל.

## פרסים ומועמדויות

## קישורים חיצוניים

* 

## הערות שוליים

קטגוריה:זמרים ברזילאים
קטגוריה:זמרים-יוצרים
קטגוריה:ברזילאים שנולדו ב-1991
סורסי

**סורסי** (באיטלקית ובצרפתית: **Sursee**; בגרמנית: **Soorsi**) היא עיירה בקנטון לוצרן בצפון־מרכז שווייץ.

## היסטוריה
האזור היה מיושב מהתקופה הנאוליתית. קיימות עדויות נוספות ליישוב מתקופת הברונזה. מתחילת המאה ה־19 ועד לתחילת המאה ה־21 נמצאו פריטים מחרס, מאבני צור, מארד ועוד. במאה ה־8 נבנתה במקום כנסייה וסביבה התפתח היישוב. כבר במאה ה־13 היה היישוב לעיירה קטנה, ובשנת 1299 ניתנו לסורסי זכויות עיר על ידי דוכסי אוסטריה.

בשנת 2003 זכתה העיירה בפרס ואקר על שימור המורשת האדריכלית בה.

## גאוגרפיה
העיירה ממוקמת בגובה של כ־500 מטרים מעל פני הים, לחופיו הצפוניים של אגם סמפאך , בצפון קנטון לוצרן בשווייץ. היא נמצאת כ־20 קילומטרים מצפון־מערב לעיר לוצרן (בירת הקנטון), כ־25 קילומטרים מזרחית לעיר לנגלטל, כ־38 קילומטרים מדרום־מערב לציריך (העיר הגדולה בשווייץ) וכ־55 קילומטרים צפונית־מזרחית לבירת המדינה, ברן.

## דמוגרפיה
נכון לשנת 2021, אוכלוסיית סורסי עומדת על קרוב ל־10,400 תושבים, מהם 83% שווייצרים, 2.5% גרמנים, 1.98% אסייתים, 1.68% איטלקים, 1.44% פורטוגלים והיתר אחרים. כשני שלישים מהאוכלוסייה הם בני 18–64.

## תחבורה
בצפון העיירה חולף הכביש המהיר מספר 2 החוצה את שווייץ לאורכה ועובר בערים לוגאנו, בלינצונה, לוצרן ובזל. הכביש מאפשר גישה לעיירה באמצעות מחלף. חולף בה גם כביש 23 (אראו–בורגדורף). בעיר ממקמת תחנת רכבת בעלת מספר רציפים. כמו כן, כשישה קילומטרים מצפון לעיירה, ליד היישוב טריאנגן , ממוקם מנחת למטוסים קלים.

## כלכלה
בצפון העיירה ישנו אזור תעשייה. כמו כן נמצאים באזור אתרי מחנאות ואכסניות.

## ספורט
בעיירה ממוקמים מגרשי כדורגל וכדורסל, מסלול גולף, מתחמי ספורט, זירת החלקה על הקרח ומועדון שיט.

## ערים תאומות
* 
* 

## קישורים חיצוניים
* 
* 

## הערות שוליים

קטגוריה:שווייץ: יישובים
קטגוריה:ערים זוכות פרס ואקר
יחסי אזרבייג'ן–פולין

**יחסי אזרבייג'ן–פולין** הם יחסי החוץ קיימים בין אזרבייג'ן לפולין. שגרירות פולין נפתחה באזרבייג'ן ב-23 באוגוסט 2001, ושגרירות אזרבייג'ן בפולין ב-30 באוגוסט 2004. שתי המדינות חברות מלאות במועצת אירופה ובארגון לביטחון ולשיתוף פעולה באירופה (OSCE).

כיום חיים למעלה מאלף פולנים באזרבייג'ן.

## יחסים היסטוריים
לדינסקי הפולני והאזרבייג'ני אלימרדן טופצ'ובשוב הקימו יחד קבוצה מיוחדת בדומא כדי להיאבק על האוטונומיה של פולין ואזרבייג'ן. כשמאמד אמין ראסולזאדה ייסד את הרפובליקה הדמוקרטית של אזרבייג'ן בשנת 1918, שהייתה הרפובליקה החילונית והדמוקרטית הראשונה בעולם המוסלמי, מונה לרמטכ"ל הראשון של הצבא הלאומי הגנרל הפולני מאצ'יי סולקביץ'. Rasulzade נסע לפולין בשנת 1938 והוא פגש את אשתו השנייה וונדה שהייתה אחייניתו של המדינאי הפולני יוזף פילסודסקי. במהלך הטבח בקטין, חמיד מחמדזאדה, חבר אזרי אתני בקורפוס הקצינים הפולני, היה בין 22,000 אזרחים פולנים שהופלו על ידי ה-NKVD, המשטרה החשאית הסובייטית, ב-1940.

## יחסים פוליטיים
[שמאל|ממוזער|[לך קצ'ינסקי ואילהם אלייב, 2008.]]
פולין הכירה בעצמאותה של אזרבייג'ן ב-27 בדצמבר 1991, אם כי מגעים דיפלומטיים אינטנסיביים התפתחו רק כמה שנים מאוחר יותר כאשר היידר אלייב ביקר בפולין באוגוסט 1997 ולאחר מכן נשיא פולין אלכסנדר קוושנייבסקי ביקר באזרבייג'ן באוקטובר 1999. פולין תמכה באזרבייג'ן לחברות הן במועצת אירופה והן בארגון הסחר העולמי והצהירה על עניין שלה להשתתף בפרויקטי אנרגיה שונים. פולין תומכת בהצעה של אזרבייג'ן להצטרף לאיחוד האירופי ולנאט"ו. במהלך הסכסוך נגורנו-קרבאך נגד ארמניה, פולין תמכה באזרבייג'ן למרות שלאחר מכן הכירה ברצח העם הארמני ונתקלה בהתנגדות אזרבייג'ן. פולין מסוגלת לקיים יחסי ידידות עם ארמניה, אך היחסים ההדוקים עם אזרבייג'ן והממשלה הפולנית של אזרחיה לבקש רשות מאזרבייג'ן לפני ביקור באזור נגורנו קרבאך הביאו לכך שהחלטת ממשלת פולין תוארה כ"אנטי-ארמנית". על ידי קבוצות לאומניות ארמניות וארגוני נוער.

נשיא פולין, לך קצ'ינסקי, ביקר באזרבייג'ן ב-2007, וב-26 בפברואר 2008 ביקר נשיא אזרבייג'ן, אילהם אלייב, בפולין. במהלך הביקור נחתמה הצהרה משותפת של שניהם. בהצהרה צוין כי פולין תומכת ביישוב שלום של הסכסוך במסגרות של ריבונות, שלמות טריטוריאלית ואי-הפרה של גבולות, ובמסגרת מגילת האומות המאוחדות. קצ'ינסקי עוטר במסדר היידר אלייב על שירותיו המיוחדים בפיתוח היחסים בביקורו החמישי.

## יחסים כלכליים
ב-2008, לראשונה בתולדות יחסיה הכלכליים, אזרבייג'ן צברה עודף סחר, ומחזור הסחורות בין שתי המדינות הגיע ל-166.9 מיליון דולר. חברת "סרמטיה" הוקמה כדי להכין פרטים טכניים של צינור באקו-אודסה-ברודי-פלוק-גדנסק שנראה היה אגדה במשך שנים רבות. זה מראה את התפקיד הגובר של אזרבייג'ן בהבטחת ביטחון האנרגיה של פולין.

## נציגויות דיפלומטיות
* אזרבייג'ן מחזיקה בפולין שגרירות בוורשה.
* פולין מחזיקה באזרבייג'ן שגרירות בבאקו.

קובץ:Ambasada Azerbejdżanu w Warszawie.jpg|שגרירות אזרבייג'ן בוורשה
קובץ:Polşanın Azərbaycandakı səfirliyi.jpg|שגרירות פולין בבאקו


## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יוסוף

**יוּסוּף** או **יוּסֶף** (בערבית: **يوسف**) היא ההגייה הערבית לשמו של יוסף התנכ"י, שגם נחשב כאחד מנביאי האסלאם.

קטגוריה:שמות פרטיים ערביים
קטגוריה:שמות משפחה ערביים
קטגוריה:שמות משפחה המבוססים על השם יוסף
הרכש החדש

**הרכש החדש** (באנגלית: **The Recruit**) היא סדרת טלוויזיה מסוגת הרפתקאות ריגול שנוצרה על ידי אלקסי האולי עבור נטפליקס. הסדרה עוקבת אחר אוון הנדריקס (נואה סנטינאו), עורך דין של ה-CIA שהסתבך בסכסוכים בינלאומיים מסוכנים בניסיון של סוכנת המבקשת לחשוף את הקשר שלה לסוכנות. הסדרה הוקרנה לראשונה בשירות ההזרמה ב-16 בדצמבר 2022.

במרץ 2025 הסדרה בוטלה אחרי שתי עונות.

## תקציר
עורך דין צעיר בן עשרים וארבע, אוון הנדריקס, קיבל לאחרונה עבודה ב-CIA. למרות שאוון רק החל, חייו מתהפכים ברגע שהוא נתקל בסייענית של הארגון, שדורשת להשתחרר מהכלא תמורת שלא תחשוף סודות שיביכו את הארגון. ברגע שהיא מנסה לחשוף את מערכת היחסים ארוכת הטווח שלה עם הסוכנות, הוא מסתבך במהרה בפוליטיקה בינלאומית מפותלת המערבת את הסוכנות. בעוד הנדריקס מנסה לנהל משא ומתן, הוא מוצא את עצמו מסוכסך עם יחידים וקבוצות מאיימות, ומסכן את חייו כשהוא מנסה למלא את חובותיו.

## סקירת סדרה

## שחקנים ודמויות
[ממוזער|212x212 פיקסלים|[נואה סנטינאו מככב בסדרה ומשמש גם כמפיק בפועל]]

### תפקיד ראשי
* נואה סנטינאו בתור אוון הנדריקס
* אארטי מאן בתור ויולט
* דניאל קווינסי אנוה בתור טרנס
* וונדי קרטיס-הול בתפקיד וולטר ניילנד
* כריסטיאן בראון בתפקיד יאנוס פרבר
* לורה האדוק בתור מקס מלדזה
* קולטון דאן בתור לסטר
* פייבל סטיוארט בתור האנה

### תפקיד חוזר
* ביירון מאן בתור קסנדר
* אנג'ל פרקר בתור דואן
* לינוס רואץ' כסנאטור סמוט
* קיילה זנדר בתור אמיליה

## הפקה
ב-28 באפריל 2021 פורסם כי נטפליקס רכשה דרמת ריגול ללא שם, כאשר אנטרטיינמנט ואן תהיה שותפה להפקה. הפרויקט שכונה בשם "Graymail", נוצר על ידי אלקסי האולי, מפיק בפועל של כמה סדרות דרמה פופולריות, כמו קאסל והטירון. אלקסי, שימש מפיק בפועל. לצד האולי, נואה סנטינאו; דאג לימן, ג'ין קליין ודייוויד ברטיס מהיפנוטיק; גם אדם סירלסקי וצ'רלי אבסול מ-"P3 Media" הצטרפו לפרויקט כמפיקים בפועל. לפרויקט הוקצבו שמונה פרקים בני שעה כל אחד. ב-28 בספטמבר 2022 נחשף, כי אלכסי האולי, ג'ורג' גאנם, אמיליה רופר, האדי דיב, ניסול לוי ומאיה גולדסמית שימשו כתסריטאים; בינתיים, דאג לימן, אלכס קלימניוס, עמנואל אוסיי-קופור ג'וניור וג'וליאן הולמס הופקדו על בימוי הפרקים.

### ליהוק
כשההפקה הוכרזה ב-28 באפריל 2021,נחשף כי נואה סנטינאו לוהק לתפקיד ראשי. ליהוקים נוספים נחשפו ב-12 בנובמבר 2021, כאשר אארטי מאן, דניאל קווינסי אנוך, וונדי כריסטי הול, קריסטיאן ברון, לורה האדוק, קולטון דאן ופייבל סטיוארט לוהקו לתפקיד ראשי לצד סנטיאנו. בנוסף, פורסם כי ביירון מאן, אנחל פארקר, לינוס רואץ' וקיילה זנדר לוהקו לתפקידי אורח.

### צילומים
על פי הדיווחים, הצילום העיקרי של הסדרה התרחש במונטריאול, קוויבק ולוס אנג'לס, קליפורניה ב-25 באוקטובר 2021. על פי הדיווחים, הצילומים הסתיימו ב-28 במרץ 2022.

## נתוני צפייה
העונה השנייה של הסדרה צברה 5.9 מיליון צפיות בארבעת הימים הראשונים שלה בנטפליקס. בטבלת סדרות הטלוויזיה בשפה האנגלית, הסדרה דורגה אחרי העונה השנייה של "סוכן הלילה", שהגיעה ל-15.2 מיליון צפיות בשבוע השני שלה במקום הראשון.

## קישורים חיצוניים

## הערות שוליים

קטגוריה:סדרות טלוויזיה אמריקאיות
קטגוריה:נטפליקס: תוכניות וסדרות
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנת 2022
דוגלאס לופס

**דוגלאס אנדרי לופס אראיה** (בספרדית: **Douglas Andrey López Araya**; נולד ב-21 בספטמבר 1998 באלחואלה שבקוסטה ריקה) הוא כדורגלן קוסטה ריקאי המשחק בעמדת הקשר האחורי בקבוצת ארדיאנו מליגת העל של קוסטה ריקה ובנבחרת קוסטה ריקה.

## קריירת מועדונים
לופס החל את הקריירה המקצוענית שלו בקבוצה הבוגרת של סנטוס דה גואפילס מליגת העל של קוסטה ריקה בשנת 2018.

בחודש ינואר 2022 חתם לופס בארדיאנו מליגת העל של קוסטה ריקה, והושאל בחזרה עד לתום עונת  לסנטוס דה גואפילס. בסך הכל ערך 122 הופעות ליגה במדי סנטוס דה גואפילס, בהן הבקיע עשרה שערים.

## קריירה בינלאומית
ב-30 במרץ 2022 ערך לופס את הופעת הבכורה שלו בנבחרת קוסטה ריקה, בניצחון 2-0 על נבחרת ארצות הברית במסגרת מוקדמות מונדיאל 2022.

נכלל בסגל הנבחרת לטורניר מונדיאל 2022.

## תארים
;סנטוס דה גואפילס
* אליפות קוסטה ריקה (1): אפרטורה 2021/2022

;ארדיאנו
* הסופר קאפ הקוסטה ריקאי (1): 2022

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:אלחואלה: כדורגלנים
קטגוריה:כדורגלני ארדיאנו
קטגוריה:כדורגלני נבחרת קוסטה ריקה
קטגוריה:כדורגלני מונדיאל 2022
קטגוריה:קוסטה ריקאים שנולדו ב-1998
קרלוס מרטינס (כדורגלן קוסטה ריקאי)

**קרלוס מנואל מרטינס קסטרו** (בספרדית: **Carlos Manuel Martínez Castro**; נולד ב-30 במרץ 1999 בסנטה אנה שבקוסטה ריקה) הוא כדורגלן קוסטה ריקאי המשחק בעמדת המגן הימני בקבוצת סן קרלוס מליגת העל של קוסטה ריקה ובנבחרת קוסטה ריקה.

## קריירת מועדונים
מרטינס הצטרף לאקדמיית אספייר בסנגל בשנת 2015, והפך לשחקן הקוסטה ריקאי השני באקדמיה.

בשנת 2017 חתם באויפן מליגת העל הבלגית, אך לא ערך הופעות במדי המועדון.

ב-22 בינואר 2019 הושאל מרטינס למשך חצי עונה לארדיאנו מליגת העל של קוסטה ריקה. הוא ערך הופעת ליגה אחת במדי המועדון.

ב-1 ביולי 2019 חתם מרטינס בגוואדלופה מליגת העל של קוסטה ריקה. הוא שיחק במועדון במשך עונה אחת, בהן ערך 31 הופעות ליגה.

ב-1 ביולי 2020 חתם מרטינס בסן קרלוס מליגת העל של קוסטה ריקה.

## קריירה בינלאומית

ב-27 במרץ 2022 ערך מרטינס את הופעת הבכורה שלו בנבחרת קוסטה ריקה, בניצחון 1–2 על נבחרת אל סלוודור במסגרת מוקדמות מונדיאל 2022.

נכלל בסגל הנבחרת לטורניר מונדיאל 2022.

## תארים
;ארדיאנו
* אליפות קוסטה ריקה (1): אפרטורה 2018/2019

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:מגני כדורגל קוסטה ריקאים
קטגוריה:כדורגלני אויפן
קטגוריה:כדורגלני ארדיאנו
קטגוריה:כדורגלני נבחרת קוסטה ריקה
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:קוסטה ריקאים שנולדו ב-1999
פרסי סטרימי

**YouTube Streamy Awards** (בתרגום חופשי לעברית: **פרסי הסטרימי של יוטיוב**; הידועים גם בתור **פרסי הסטרימי** או **Streamys**) הם פרסים המוענקים מדי שנה על ידי דיק קלארק הפקות ו- Tubefilter כדי להכיר במצוינות בווידאו מקוון, בימוי, משחק, הפקה וכתיבה. הטקס הרשמי בו מוענקים הפרסים מתקיים בלוס אנג'לס, קליפורניה.  זהו טקס הפרסים הראשון שהוקדש כולו לסדרות רשת. 

## קישורים חיצוניים

## הערות שוליים

סטרימי